Clubul de fotbal argentinian Velez Sarsfield, din prima ligă, a suspendat provizoriu patru jucători din echipa sa profesionistă, joi, în urma unei plângeri de agresiune sexuală depusă miercuri la Tucuman.
Jucătorii respectivi sunt uruguayanul Sebastian Sosa (37 de ani, o selecţie pentru Uruguay), paraguayanul José Florentin (27 de ani, trei selecţii pentru Paraguay) şi argentinienii Braian Cufré (27 de ani) şi Abiel Osorio (21 de ani).
Într-un comunicat de presă, clubul Velez Sarsfield a indicat că "în cadrul protocolului de acţiune al clubului în caz de violenţă de gen", s-a decis "eliminarea preventivă din echipa profesionistă a jucătorilor menţionaţi în plângere".
Reclamanta, o jurnalistă sportivă în vârstă de 24 de ani, a spus că a fost invitată duminică de Sebastian Sosa, iar când a ajuns la locul întâlnirii a constatat că acolo erau prezenţi şi ceilalţi trei jucători.
"După ce a băut câteva pahare, a început să se simtă rău, foarte ameţită, aşa că s-a întins pe unul dintre paturi de parcă era amorţită şi atunci, fără niciun consimţământ, a fost agresată sexual", scrie în plângere. Se mai precizează că hainele pe care femeia le-a purtat în acea seară au fost predate spre analiză